ddrg/super_eurlex huggingface dataset:
SL Uradni list Evropske unije C 282/4

SKLEP SVETA

z dne 15. oktobra 2010

o imenovanju dveh članov upravnega odbora Evropske agencije za kemikalije

2010/C 282/05

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (1) in zlasti člena 79 Uredbe,

ob upoštevanju naslednjega:

(1) Člen 79 Uredbe (ES) št. 1907/2006 določa, da bi moral Svet za člane upravnega odbora Evropske agencije za kemikalije imenovati po enega predstavnika iz vsake države članice.

(2) Svet je s Sklepom z dne 7. junija 2007 (2) imenoval 27 članov upravnega odbora Evropske agencije za kemikalije. Danski (3) in portugalski (4) član upravnega odbora sta bila zamenjana.

(3) Danska vlada je obvestila Svet, da namerava danskega predstavnika v upravnem odboru zamenjati, in podala predlog za imenovanje novega predstavnika, ki bi ga bilo treba imenovati za obdobje do 31. maja 2011.

(4) Portugalska vlada je obvestila Svet, da namerava portugalskega predstavnika v upravnem odboru zamenjati, in podala predlog za imenovanje novega predstavnika, ki bi ga bilo treba imenovati za obdobje do 31. maja 2011 –

SPREJEL NASLEDNJI SKLEP:

Člen 1

Eskil THUESEN, danski državljan, rojen 4. septembra 1965, se imenuje za člana upravnega odbora Evropske agencije za kemikalije namesto Pera NYLYKKEJA, in sicer za obdobje od 20. oktobra 2010 do 31. maja 2011.

Člen 2

Mário GRÁCIO, portugalski državljan, rojen 5. maja 1971, se imenuje za člana upravnega odbora Evropske agencije za kemikalije namesto Marie Fernande SANTIAGO, in sicer za obdobje od 20. oktobra 2010 do 31. maja 2011.

Člen 3

Ta sklep začne veljati na dan sprejetja.

V Luxembourgu, 15. oktobra 2010 Za Svet Predsednik E. SCHOUPPE

(1) UL L 396, 30.12.2006, str. 1.

(2) UL C 134, 16.6.2007, str. 6.

(3) Sklep Sveta z dne 24. julija 2008 o imenovanju člana upravnega odbora Evropske agencije za kemikalije (UL C 190, 29.7.2008, str. 1).

(4) Sklep Sveta z dne 27. novembra 2008 o imenovanju treh članov upravnega odbora Evropske agencije za kemikalije (UL C 320, 16.12.2008, str. 4).
(4)

V skladu s prvim pogojem morajo imeti bonitetne agencije v tretji državi dovoljenje oziroma biti registrirane ter so predmet stalnega učinkovitega nadzora in izvrševanja. Japonski pravni in nadzorni okvir za bonitetne agencije sestavljajo Zakon o finančnih instrumentih in izmenjavi (zakon št. 25 iz leta 1948) v zvezi z urejanjem bonitetnih agencij; odloka vladnega urada o poslih s finančnimi instrumenti (odlok št. 52 iz leta 2007) v zvezi z urejanjem bonitetnih agencij; odlok vladnega urada o opredelitvah v skladu s členom 2 Zakona o finančnih instrumentih in izmenjavi (odlok ministrstva za finance št. 14 iz leta 1993) v zvezi z urejanjem bonitetnih agencij in celovite smernice za nadzor operaterjev poslov s finančnimi instrumenti (priloga) in smernice za nadzor bonitetnih agencij. Japonski parlament (državni zbor) je junija 2009 sprejel zakonodajo o uvedbi novega regulativnega okvira za bonitetne agencije, decembra 2009 pa je sledila izdaja vladnih odredb in odlokov vladnega urada o določitvi podrobnosti pogojev tega okvira. V skladu z okvirom, ki je začel veljati aprila 2010, mora biti bonitetna agencija registrirana pri agenciji za finančne storitve Japonske (JFSA), da se bodo njene bonitetne ocene uporabljale v regulatorne namene na Japonskem, okvir pa nalaga tudi stalne pravno zavezujoče obveznosti za bonitetne agencije in njihov nadzor. JFSA ima obsežna in celovita pooblastila ter lahko sprejme vrsto ukrepov, vključno s sankcijami proti bonitetnim agencijam zaradi kršitve določb Zakona o finančnih instrumentih in izmenjavi v zvezi z urejanjem bonitetnih agencij.
(1)

Direktiva Komisije 2009/74/ES z dne 26. junija 2009 o spremembi direktiv Sveta 66/401/EGS, 66/402/EGS, 2002/55/ES in 2002/57/ES glede botaničnih imen rastlin, znanstvenih imen drugih organizmov in nekaterih prilog k direktivam 66/401/EGS, 66/402/EGS in 2002/57/ES zaradi novih znanstvenih in tehničnih dognanj (2) prepoznava vrsto Avena strigosa Schreb. (v nadaljnjem besedilu: A. strigosa) kot samostojno vrsto, ki jo je treba vključiti na seznam vrst iz Direktive 66/402/EGS.
(7)

Po podatkih, ki so jih danski organi sporočili aprila 2010, naj bi javnofinančni primanjkljaj Danske v letu 2010 dosegel 5,4 % BDP in tako presegel referenčno vrednost 3 % BDP. Načrtovani primanjkljaj ni blizu referenčne vrednosti 3 % BDP, vendar načrtovano preseganje referenčne vrednosti lahko velja za izjemno v smislu Pogodbe ter Pakta za stabilnost in rast. Zlasti je to posledica resnega upada gospodarske rasti v smislu Pogodbe ter Pakta za stabilnost in rast. Po napovedi služb Komisije iz pomladi 2010 naj bi se realni BDP na Danskem po zmanjšanju za 4,9 % v letu 2009 popravil na 1,6 % v letu 2010. Primanjkljaj v letu 2010 je posledica upada gospodarske rasti in ukrepov spodbujanja, ki so jih danski organi sprejeli v skladu z evropskim načrtom za oživitev gospodarstva. Vendar ni mogoče oceniti, da je načrtovano preseganje referenčne vrednosti začasno. Na podlagi napovedi služb Komisije iz pomladi 2010 bi primanjkljaj v letu 2011 dosegel približno 4,9 % BDP, če se politika ne bo spremenila (4). Merilo glede primanjkljaja, določeno v Pogodbi, ni izpolnjeno.
SL Uradni list Evropske unije L 142/10

SKLEP KOMISIJE

z dne 9. junija 2010

o državah upravičenkah, ki so upravičene do posebnega spodbujevalnega režima za trajnostni razvoj in dobro upravljanje od 1. julija 2010 do 31. decembra 2011, kakor je določeno v Uredbi Sveta (ES) št. 732/2008

(notificirano pod dokumentarno številko C(2010) 3639)

(2010/318/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 732/2008 z dne 22. julija 2008 o uporabi sheme splošnih tarifnih preferencialov v obdobju od 1. januarja 2009 do 31. decembra 2011 in spremembah uredb (ES) št. 552/97, (ES) št. 1933/2006 in uredb Komisije (ES) št. 1100/2006 in (ES) št. 964/2007 (1) ter zlasti člena 10(2) Uredbe,

ob upoštevanju naslednjega:

(1) Uredba (ES) št. 732/2008 določa, da se državam v razvoju, ki izpolnjujejo zahteve iz členov 8 in 9, dodeli posebni spodbujevalni režim za trajnostni razvoj in dobro upravljanje.

(2) Vse države v razvoju, ki želijo uporabljati posebni spodbujevalni režim od 1. julija 2010, so do 30. aprila 2010 morale za ta namen predložiti zahtevek z izčrpnimi informacijami o ratifikaciji zadevnih konvencij, zakonodaji in ukrepih za učinkovito izvajanje določb konvencij ter zavezo, da bodo sprejele in v celoti upoštevale mehanizem spremljanja in pregledovanja, ki je predviden v zadevnih konvencijah in povezanih instrumentih. Da se državi prosilki zahtevek odobri, mora biti obravnavana kot ranljiva država, kakor je določeno v členu 8(2) Uredbe (ES) št. 732/2008.

(3) Komisija je do 30. aprila 2010 prejela zahtevek Republike Paname (v nadaljnjem besedilu: Panama) za dodelitev posebnega spodbujevalnega režima za trajnostni razvoj in dobro upravljanje od 1. julija 2010.

(4) Zahtevek je bil preučen v skladu z določbami člena 10(1) Uredbe (ES) št. 732/2008.

(5) Preiskava je pokazala, da Panama izpolnjuje vse potrebne zahteve iz členov 8 in 9 Uredbe (ES) št. 732/2008. V skladu s tem je treba Panami od 1. julija 2010 do 31. decembra 2011 dodeliti posebni spodbujevalni režim.

(6) O tem sklepu je treba v skladu s členom 10(3) Uredbe (ES) št. 732/2008 obvestiti Panamo.

(7) Ukrepi iz tega sklepa so v skladu z mnenjem Odbora za splošne preferenciale.

(8) Ta sklep ne vpliva na status držav upravičenk do tega režima, navedenih v Odločbi Komisije 2008/938/ES z dne 9. decembra 2008 o seznamu držav upravičenk, ki so upravičene do posebnega spodbujevalnega režima za trajnostni razvoj in dobro upravljanje kakor je predvideno v Uredbi Sveta (ES) št. 732/2008 o uporabi sheme splošnih tarifnih preferencialov v obdobju od 1. januarja 2009 do 31. decembra 2011 v obdobju od (2) –

SPREJELA NASLEDNJI SKLEP:

Člen 1

Republika Panama je od 1. julija 2010 do 31. decembra 2011 upravičena do ugodnosti posebnega spodbujevalnega režima za trajnostni razvoj in dobro upravljanje, kakor je določeno v Uredbi (ES) št. 732/2008.

Člen 2

Ta sklep je naslovljen na Republiko Panamo.

V Bruslju, 9. junija 2010 Za Komisijo Karel DE GUCHT Član Komisije

(1) UL L 211, 6.8.2008, str. 1.

(2) UL L 334, 12.12.2008, str. 90.
(1)

Uredba (ES) št. 1774/2002 prepoveduje uvoz stranskih živalskih proizvodov in predelanih proizvodov v Skupnost in prevoz po njej, razen če so odobreni v skladu z navedeno uredbo.
(7)

Po podatkih, ki so jih italijanski organi sporočili oktobra 2009, bo javnofinančni primanjkljaj Italije v letu 2009 predvidoma dosegel 5,3 % BDP in tako znatno presegel referenčno vrednost, ki znaša 3 % BDP. Predvideno preseganje referenčne vrednosti lahko velja za izjemno v smislu Pogodbe ter Pakta za stabilnost in rast. Zlasti je to preseganje posledica resnega upada gospodarske rasti v smislu Pogodbe ter Pakta za stabilnost in rast. Napoved služb Komisije iz jeseni 2009 predvideva, da se bo realni BDP v Italiji v letu 2009 zmanjšal za 4,7 %, potem ko se je leta 2008 zmanjšal za 1 %. Za leto 2010 se pričakuje zmerno izboljšanje, ki se bo okrepilo v letu 2011. Poleg tega ni mogoče reči, da je predvideno preseganje referenčne vrednosti začasno, saj naj bi se primanjkljaj v letu 2010 še dodatno povečal, v letu 2011 pa naj bi se ob nespremenjeni politiki nekoliko zmanjšal. Diskrecijski ukrepi, sprejeti z zaporednimi paketi za oživitev v odziv na krizo v skladu z evropskim načrtom za oživitev gospodarstva (namenjeni podpori skupinam z nizkimi prihodki in glavnim industrijskim sektorjem), naj ne bi znatno obremenili javnofinančnega salda, saj se uradno v celoti financirajo predvsem s prerazporejanjem obstoječih sredstev. Merilo glede primanjkljaja, določeno v Pogodbi, ni izpolnjeno.
(8)

Zakon št. 1362 z dne 3. avgusta 2009 o boju proti pranju denarja, financiranju terorizma in korupciji (Loi no 1362 du 3 août 2009 relative à la lutte contre le blanchiment de capitaux, le financement du terrorisme et la corruption) je razveljavil in nadomestil zakon št. 1162 z dne 7. julija 1993 o sodelovanju finančnih podjetij v boju proti pranju denarja in financiranju terorizma. Nov zakon skupaj z odredbo št. 2318 z dne 3. avgusta 2009 odpravlja pomanjkljivosti, ki jih je Odbor strokovnjakov za ocenjevanje ukrepov proti pranju denarja in financiranju terorizma (MONEYVAL) navedel v vzajemnem ocenjevalnem poročilu tretjega cikla 2008 o Kneževini Monako, in zagotavlja, da ima Kneževina Monako na področju prenosa sredstev vzpostavljen sistem za preprečevanje pranja denarja, ki je enakovreden sistemu, ki se uporablja na francoskem ozemlju.
(8)

V interesu poenostavitve zakonodaje Unije je treba posebne zahteve glede dajanja na trg, uvoza in tranzita pošiljk živali iz ribogojstva in prosto živečih vodnih živali, namenjenih za območja z odobrenimi nacionalnimi ukrepi, vključiti v določbe in vzorce veterinarskih spričeval iz Uredbe Komisije (ES) št. 1251/2008 z dne 12. decembra 2008 o izvajanju Direktive Sveta 2006/88/ES glede pogojev in zahtev v zvezi z izdajanjem spričeval za dajanje živali in proizvodov iz ribogojstva na trg in za njihov uvoz v Skupnost ter o določitvi seznama vektorskih vrst (4).
(1)

Mnogo določb kot npr. iz členov 5(a), 21(1), 29, 34, 52, 62(3), 65(6) in (7), 68(2) in 84 Uredbe (ES) št. 883/2004 ter členov 25(4) in (5), 26(7), 54(2), 70, 72, 73, 78 in 80 Uredbe (ES) št. 987/2009 vsebuje primere, ko je treba zaradi izplačila, izračuna ali ponovnega izračuna dajatve ali prispevka, povračila ali nadomestila in postopkov povračila določiti menjalne tečaje.
(3)

V skladu z Medinstitucionalnim sporazumom z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (4) bi bilo treba opraviti prerazporeditev iz programa Skupnosti za zaposlovanje in socialno solidarnost – Progress, ki je bil uveden s Sklepom št. 1672/2006/ES Evropskega parlamenta in Sveta (5) za financiranje novega Evropskega mikrofinančnega instrumenta za zaposlovanje in socialno vključenost Progress, ustanovljenega s Sklepom št. 283/2010/EU Evropskega parlamenta in Sveta (6).
(2)

Odločba Komisije 2005/176/ES (2) določa kodificirano obliko in kode za prijavljanje živalskih bolezni v skladu z Direktivo 82/894/EGS. V Prilogah X/09 in X/11 k navedeni odločbi so navedene kode za veterinarske regije na Danskem oziroma v Španiji.
SL Uradni list Evropske unije L 50/20

SKLEP SVETA

z dne 25. februarja 2010

o imenovanju članov odbora iz člena 255 Pogodbe o delovanju Evropske unije

(2010/125/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti drugega odstavka člena 255 Pogodbe,

ob upoštevanju pobude predsednika Sodišča z dne 26. januarja 2010,

ob upoštevanju naslednjega:

(1) Na podlagi prvega odstavka člena 255 Pogodbe se, preden vlade držav članic imenujejo kandidate, oblikuje odbor, ki da mnenje o ustreznosti kandidatov za opravljanje nalog sodnika in generalnega pravobranilca Sodišča in Splošnega sodišča (v nadaljnjem besedilu: odbor).

(2) Odbor sestavlja sedem oseb, izbranih med nekdanjimi člani Sodišča in Splošnega sodišča, člani najvišjih nacionalnih sodišč in priznanimi pravniki, od katerih enega predlaga Evropski parlament.

(3) Upoštevati je treba uravnoteženost sestave odbora, zlasti glede geografskega vidika in glede zastopanosti pravnih sistemov držav članic.

(4) Zato bi bilo treba imenovati člane in predsednika odbora,

SPREJEL NASLEDNJI SKLEP:

Člen 1

Za člane odbora, predvidenega v členu 255 Pogodbe o delovanju Evropske unije, so za obdobje štirih let, in sicer od 1. marca 2010 naprej, imenovani:

g. Jean-Marc SAUVÉ, predsednik

g. Peter JANN

Lord MANCE

g. Torben MELCHIOR

g. Péter PACZOLAY

ga. Ana PALACIA VALLELERSUNDI

ga. Virpi TIILI

Člen 2

Ta sklep začne veljati 1. marca 2010.

Člen 3

Ta sklep se objavi v Uradnem listu Evropske unije.
SL Uradni list Evropske unije C 16/5

SKLEP SVETA

z dne 18. januarja 2010

o imenovanju dveh članov upravnega odbora Evropske agencije za kemikalije

2010/C 16/03

SVET EVROPSKE UNIJE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (1) in zlasti člena 79 Uredbe,

ob upoštevanju naslednjega:

(1) Člen 79 Uredbe (ES) št. 1907/2006 določa, da bi moral Svet za člane upravnega odbora Evropske agencije za kemikalije imenovati po enega predstavnika iz vsake države članice.

(2) Svet je s Sklepom z dne 7. junija 2007 (2) imenoval 27 članov upravnega odbora Evropske agencije za kemikalije.

(3) Svet je s Sklepom z dne 15. novembra 2007 (3) na zahtevo belgijske vlade imenoval novega belgijskega predstavnika v upravnem odboru.

(4) Belgijska vlada je obvestila Svet o svoji nameri, da zamenja belgijskega predstavnika v upravnem odboru in podala predlog za imenovanje novega predstavnika, ki bi ga bilo treba imenovati za obdobje do 31. maja 2011.

(5) Vlada Združenega kraljestva je obvestila Svet o svoji nameri, da zamenja britanskega predstavnika v upravnem odboru in podala predlog za imenovanje novega predstavnika, ki bi ga bilo treba imenovati za obdobje do 31. maja 2011 –

SPREJEL NASLEDNJI SKLEP:

Člen 1

G. Helmut DE VOS, belgijski državljan, rojen 25. februarja 1978, se namesto g. Marca LEEMANSA imenuje za člana upravnega odbora Evropske agencije za kemikalije za obdobje od 23. januarja 2010 do 31. maja 2011.

Člen 2

G. Arwyn DAVIES, britanski državljan, rojen 17. januarja 1957, se namesto g. Johna ROBERTSA imenuje za člana upravnega odbora Evropske agencije za kemikalije za obdobje od 23. januarja 2010 do 31. maja 2011.

Člen 3

Ta sklep začne veljati na dan sprejetja.

Člen 4

Ta sklep se objavi v Uradnem listu Evropske unije.

V Bruslju, 18. januarja 2010 Za Svet Predsednica E. ESPINOSA

(1) UL L 396, 30.12.2006, str. 1. Popravljena različica v UL L 136, 29.5.2007, str. 3.

(2) UL C 134, 16.6.2007, str. 6.

(3) UL C 280, 23.11.2007, str. 2.
(2)

Izkušnje so pokazale, da je treba obnovitev pogodb o zaposlitvi pogodbenih uslužbencev odobriti za nedoločen čas, če je to v interesu službe, zlasti če lahko Urad zaradi trajanja in/ali narave svojih nalog z obnovitvijo teh pogodb za nedoločen čas ohrani izkušeno osebje, ki lahko zagotovi neprekinjeno izvajanje in učinkovitost njegovih nalog.
(6)

Skupni znesek predvidoma dodeljene državne pomoči znaša 4 000 milijonov HUF, prejelo pa naj bi jo približno 5 000 kmetijskih proizvajalcev. Dodeljena bi morala biti v obliki: — subvencioniranja obresti do skupnega zneska 2 000 milijonov HUF na posojila zasebnim kmetovalcem, ki izpolnjujejo merila v zvezi z registracijo in poklicno usposobljenostjo ter zahteve glede spoštovanja dobrih kmetijskih praks in zahteve gospodarstev, sposobnih preživetja, kar pomeni, da lahko pridobijo ugodna posojila za nakup kmetijskih zemljišč skupne površine največ 300 hektarov. Subvencija za obresti se obravnava kot hipotekarno posojilo v znesku največ 75 milijonov HUF in za največ 20 let, vključno z dvoletnim odlogom za povračilo glavnice, in bo ustrezala 50 % povprečnega donosa madžarskih državnih obveznosti z dospelostjo 5 oziroma 10 let, povečanega za 1,75 %; — neposrednih nepovratnih sredstev do skupnega zneska 2 000 milijonov HUF za nakup kmetijskega zemljišča v znesku največ 20 % nakupne cene, določene v prodajni pogodbi, kar je največ 3 milijone HUF na posamezen zahtevek, vsak upravičenec pa lahko na leto vloži največ dva zahtevka. Nepovratna sredstva se lahko dodelijo zasebniku, ki je na dan nakupa vsaj eno leto opravljal kmetijsko dejavnost kot lastnik vsaj 5 hektarov nasadov ali 1 hektara drugega kmetijskega zemljišča, in sicer na zemljišču, ki je v neposrednem stiku s kupljenim zemljiščem, ter se zaveže, da vsaj pet let po datumu izplačila pomoči ne bo prodal kupljenega zemljišča ter ga bo uporabljal izključno za kmetijsko proizvodnjo. Pomoč se lahko dodeli le, če skupna velikost sedanjih in kupljenih zemljišč presega 210 zlatih kron (1) oziroma 2 hektara za kmetijska zemljišča, ki se uporabljajo kot vinogradi ali sadovnjaki, ter če tako zemljišče ni registrirano kot zemljišče, ki se uporablja v gozdarstvu.
Provexis Natural Products Ltd., Thames Court, 1 Victoria Street, Windsor, Berkshire, SL4 1YB, Združeno kraljestvo.

V vodi topen paradižnikov koncentrat I in II

V vodi topen paradižnikov koncentrat I in II pomaga pri ohranjanju normalne agregacije trombocitov, ki je pomembna za zdrav krvni obtok.

Informacija potrošniku, da se koristni učinek doseže z dnevnim uživanjem 3 g v vodi topnega paradižnikovega koncentrata I ali 150 mg v vodi topnega paradižnikovega koncentrata II v do 250 ml sadnih sokov, aromatiziranih pijač ali jogurtovih napitkov (če niso močno pasterizirani)

1. O’ Kennedy N, Crosbie L, van Lieshout M, Broom JI, Webb DJ, Duttaroy AK, 2003a. Persistence of the antiplatelet effect of a single dose of WSTC equivalent to 2 fresh tomatoes over a 24-hour timecourse. REC št. 02/0269 2. O’ Kennedy et al.2003b. A 42-day randomised, controlled and double-blinded crossover study to evaluate effects of daily WSTC consumption on platelet function, coagulation and some baseline CVD risk markers. REC št. 03/0177. 3. O’ Kennedy et al.2005. Effects of overconsuming Sirco®, a one-a-day fruit juice drink containing 12g/L WSTC, on platelet function in healthy subjects. REC št. 05/S0802/77. 4. O’ Kennedy et al.2006c. A pilot study to compare the antiplatelet effects of WSTC in healthy subjects, after consumption in two different food matrices. REC št. 06/S0802/60. 5. O’ Kennedy et al.2007. A randomised, controlled and double-blinded crossover study to compare the antiplatelet effects of three different formats of WSTC in healthy humans. REC št. 07/S0801/13. 6. Song V, Sheddon A, Horgan G and O’ Kennedy N. Anticoagulatory and anti-inflammatory activities of WSTC in platelets and endothelial cells. Rokopis za objavo; 2008. 7. Zhang F, Song V, Neascu M, Crosbie L, Duncan G, Horgan G, de Roos B and O’ Kennedy N. Flow cytometric and proteomic studies examining the effects of WSTC on platelet function in vitro. Neobjavljeno, 2007/2008.
(1)

Sprejeti bi bilo treba določbe, ki bodo omogočile nemoten prehod s sistema odločanja v Svetu s kvalificirano večino, kakor je opredeljen v členu 3(3) Protokola o prehodnih določbah in se bo še naprej uporabljal do 31. oktobra 2014, na sistem glasovanja po členu 9c(4) Pogodbe o Evropski uniji in členu 205(2) Pogodbe o delovanju Evropske unije, ki se bo uporabljal od 1. novembra 2014, vključno s posebnimi določbami iz člena 3(2) navedenega protokola za prehodno obdobje do 31. marca 2017.
(4)

Sporazuma v členu 3(2) predvidevata, da se v zvezi z uporabo dvostranskih pogodb med ZDA in državami članicami Unije izmenjajo pisni instrumenti. Člen 3(3) Sporazuma o medsebojni pravni pomoči predvideva podobno obveznost za tiste države članice, ki nimajo dvostranskih pogodb o medsebojni pravni pomoči z Združenimi državami. Ti pisni instrumenti so bili izmenjani med vsemi državami članicami in Združenimi državami Amerike.
(9)

Kar zadeva Lihtenštajn, ta odločba pomeni razvoj določb schengenskega pravnega reda v smislu Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda, kar spada v področje iz točke G člena 1 Sklepa 1999/437/ES v povezavi s členom 3 Sklepa Sveta 2008/261/ES z dne 28. februarja 2008 o podpisu v imenu Evropske skupnosti ter o začasni uporabi nekaterih določb Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (7).
—

Merila za izbor: — Finančna sposobnost prijavitelja: — Prijavitelji morajo dokazati, da so finančno sposobni izpeljati ukrep, ki bo financiran. — Prijavitelji morajo predložiti dokazilo o razpoložljivosti potrebnih lastnih sredstev, ki se zahtevajo za sofinanciranje Skupnosti, in da upravljajo denarni tok, ki je potreben za vodenje projekta. Znesek subvencije, ki se odobri upravičencu, ne sme presegati skupnega zneska njegovega kapitala in dolgoročnega dolga. — Tehnična in strokovna sposobnost prijavitelja: — Prijavitelji morajo imeti tehnične zmogljivosti in biti strokovno usposobljeni za izvajanje ukrepa, ki bo sofinanciran. Predložiti morajo dokazilo o znanju in izkušnjah na področju infrastruktur za živali in področju prevoza živali. Predložiti morajo spričevalo ter opis projektov in dejavnosti, ki so jih izvajali v zadnjih treh letih, zlasti projektov, ki se nanašajo na zadevno področje. Predložiti morajo podroben življenjepis za vsakega člana skupine in dokazati vodstvene sposobnosti projektnega vodje in vodje, vključno z njuno izobrazbo, diplomami in spričevali, delovnimi izkušnjami, raziskovalnim delom in objavami. — Prijavitelji morajo dokazati, da so organizacije, ki se potegujejo za ukrep, predane ciljem projekta in pripravljene podpreti načelo uvajanja sistema izdajanja potrdil za nadzorne točke, ki bo uveden z ukrepom. Priložiti morajo dokazilo o kontaktih in mednarodnih zainteresiranih straneh, s katerimi se nameravajo posvetovati, zlasti glede izdajanja potrdil, ter vire, iz katerih nameravajo črpati med izvajanjem pripravljalnega ukrepa.
(3)

Vplivi parafinskega olja št. CAS 64742-54-7 na zdravje ljudi in okolje so bili ocenjeni v skladu z določbami uredb (ES) št. 1112/2002 in (ES) št. 2229/2004 za vrste uporab, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 21(3) Uredbe (ES) št. 2229/2004 predložiti ustrezna poročila o oceni in priporočila. Država članica poročevalka za parafinsko olje št. CAS 64742-54-7 je bila Grčija, vse ustrezne informacije pa so bile predložene aprila 2008.